ശങ്കറിന്റെ മരുമകനും ക്രിക്കറ്റ് താരവുമായ രോഹിതിനെതിരേ പീഡനാരോപണം ക്രിക്കറ്റ് പരിശീനത്തിന് പോയ പതിനാറുകാരിയെ പീഡിപ്പിച്ചെന്ന് പരാതി പീഡന വിവരം പുറത്തായത് പെണ്കുട്ടി ശിശുക്ഷേമ സമിതിക്ക് എഴുതിയ കത്തിലുടെ ചെന്നൈ: പ്രശസ്ത സംവിധായകന് എസ് ശങ്കറിന്റെ മരുമകന് രോഹിത് ദാമോദരനെതിരേ പോക്സോ കേസ്. പതിനാറുകാരിയെ ലൈംഗികമായി പീഡിപ്പിച്ചു എന്ന പരാതിയിലാണ് രോഹിതിനെതിരേ കേസെടുത്തിരിക്കുന്നത്. തമിഴ്നാട് പ്രീമിയര് ലീഗിലെ താരമാണ് രോഹിത് ദാമോദരന്. രോഹിത് ദാമോദരന്, ക്ലബ് സെക്രട്ടറിയായ അച്ഛന് ദാമോദരന്, ക്രിക്കറ്റ് പരിശീലകന് താമരൈ കണ്ണന്, എന്നിവരുടെ പേരിലാണ് പുതുച്ചേരിയിലെ മേട്ടുപ്പാളയം പൊലീസിന് പെണ്കുട്ടി പരാതി നല്കിയിരിക്കുന്നത്. ക്രിക്കറ്റ് പരിശീലനത്തിനായി പോയ പെണ്കുട്ടിയെ പ്രതികള് ലൈംഗികമായി ഉപദ്രവിച്ചു എന്നാണ് പരാതി. പരാതി നല്കിയാല് ഗുരുതരമായ പ്രത്യാഘാതങ്ങള് നേരിടേണ്ടിവരുമെന്ന് ഭീഷണിപ്പെടുത്തിയതിനെ തുടര്ന്ന് പെണ്കുട്ടി ശിശുക്ഷേമ സമിതിക്ക് കത്തെഴുതിയിരുന്നു. ഇക്കഴിഞ്ഞ ജൂണിലാണ് ശങ്കറിന്റെ മൂത്ത മകള് ഐശ്വര്യയും രോഹിതും വിവാഹിതരായത്. തമിഴ്നാട് മുഖ്യമന്ത്രി എം.കെ. സ്റ്റാലിന് അടക്കമുള്ള രാഷ്ട്രീയ നേതാക്കളും വിവാഹത്തിനെത്തിയിരുന്നു. Stories you may Like